**TEHNISKĀ SPECIFIKĀCIJA**

*RP SIA „Rīgas satiksme” darbinieku izmitināšanas pakalpojumu nodrošināšana Rīgā*

**I** Vispārējā informācija par RP SIA „Rīgas satiksme” darbinieku izmitināšanu:

* provizoriskais darbinieku skaits, kuri tiks izmitināti: 15 – 20 darbinieki mēnesī;
* provizoriskais darbinieku skaits, kuri izvēlas vienvietīgo istabu par papildu samaksu: 5;
* vēlamais izmitināšanas Rīgas rajons: nav.

**II** Prasības un izmitināšanas minimālās prasības:

|  |
| --- |
| **1.** Iespēja dalīt maksu par izmitināšanu, nosakot, ka 50% no maksas par vienu vietu divvietīgā istabā mēnesī apmaksā RP SIA „Rīgas satiksme” saskaņā ar tai izrakstītu rēķinu par iepriekšējo mēnesi un 50% no maksas par vienu vietu divvietīgā istabā apmaksā RP SIA „Rīgas satiksme” darbinieks, personīgi vienojoties ar viesnīcas pakalpojuma sniedzēju par apmaksas kārtību. |
| **2.** Iespēja RP SIA „Rīgas satiksme” darbiniekam vienoties ar pakalpojuma sniedzēju par izmitināšanu vienvietīgā istabā, saglabājot apmaksas nosacījumus kā par vietu divvietīgā istabā, bet piemaksājot starpību līdz vienvietīgas istabas maksai.\*  *\*Paredzot iespēju, ka daļai darbinieku būs aktuāli segt starpību no saviem līdzekļiem un izvēlēties vienvietīgu istabu.* |
| **3.** Iespēja trīs darba dienu laikā nodrošināt vietu divvietīgā istabā, ja RP SIA „Rīgas satiksme” nepieciešams izmitināt jaunu darbinieku. |
| **4.** Izmitinot darbiniekus pa istabām, nodrošināt, ka vienā istabā kopā tiek izmitināti tikai RP SIA „Rīgas satiksme” darbinieki. |
| **5.** Iespēja rēķina apmaksu veikt par iepriekšējo mēnesi, atbilstoši izmitināto cilvēku skaitam un proporcionāli dienu skaitam, saskaņā ar datumu, kurā RP SIA „Rīgas satiksme” darbinieks uzsācis/pārtraucis dzīvot viesnīcā. |
| **6.** Darbinieku izmitināšanas pakalpojumam **netiek pievienota rezervācijas maksa** par vietām, kuras līguma noslēgšanas brīdī netiek aizņemtas, bet potenciāli var rasties nepieciešamība izmitināt papildu darbiniekus. Ņemot vērā, ka RP SIA „Rīgas satiksme” piedāvā dienesta viesnīcas pakalpojumus saviem darbiniekiem atkarībā no pieprasījuma, tā nevar paredzēt, cik darbiniekiem mēnesī būs nepieciešams nodrošināt izmitināšanas pakalpojumu. Paredzamais darbinieku skaits mēnesī svārstās no 8 līdz 16 cilvēkiem, maksimālais izmitināmo cilvēku skaits: 20. |
| **7.** Iespēja nodrošināt pakalpojumu par nemainīgu cenu no 2021. gada 1. marta līdz 2023. gada 28. februārim. |
| **8.** Pakalpojuma cenā iekļautas visas ar uzturēšanos saistītās izmaksas, ieskaitot komunālos maksājumus, uzkopšanu, u.c. |
| **9.** Nodrošinātas koplietošanas dušas telpas un labierīcības atbilstoši higiēnas prasībām. |
| **10.** Koplietošanas virtuve ar ēdiena pagatavošanai un uzglabāšanai nepieciešamo aprīkojumu, tajā skaitā, ledusskapi, plīti, elektrisko tējkannu. |
| **11.** Nodrošināta iekļūšana / izkļūšana no ēkas jebkurā diennakts laikā.\*  *\*RP SIA „Rīgas satiksme” darbiniekiem darba laiks var sākties vai beigties nakts stundās.* |
| **12.** Nodrošināta iespēja izmantot veļas mašīnu un veļas žāvēšanas iespēju. |
| **13.** Nodrošināta iespēja novietot automašīnu pakalpojuma sniedzēja vai pakalpojuma sniedzēja teritorijai pieguļošā teritorijā. |
| **14.** Nodrošināta gultas veļa. |
| **15.** Nodrošināta dzīvojamo telpu, t. sk., istabu, uzkopšana. |
| **16.** Divvietīgas istabas aprīkojumā ietilpst divas vienvietīgās gultas, divi krēsli, galds, skapis.\*  *\*Lūdzam pievienot istabas fotogrāfiju.* |